钦定古今图书集成/明伦汇编/氏族典/第483卷 > 《廖用贤尚友录》 > 邵续〈子乂 兄子存〉
## 钦定古今图书集成/明伦汇编/氏族典/第483卷 > 《廖用贤尚友录》 > 邵续〈子乂 兄子存〉

按《晋书邵续传》：“续字嗣祖，魏郡安阳人。父乘，散骑侍
郎。续朴素有志烈，初为成都王颖参军，后为沁水令。
时天下渐乱，续去县还家，纠合亡命，得数百人。王浚
假续绥集将军，屯厌次，以续子乂为督护。续绥怀流
散，多归附之。石勒既破浚，遣乂还招续，续以孤危无
援，权附于勒。勒亦以乂为督护。既而段匹䃅在蓟，遣”
书要续俱归元帝，续从之，遂绝于勒。勒乃害乂。帝以
续为冀州刺史，封祝阿子。续遣兄子武邑内史存率
众就食平原，为石季龙所败。勒遣季龙乘虚围续，至
城下，掠其居人。续出救，遂为季龙所得。存溃围南奔，
在道为贼所杀，续竟亦遇害。